text: Havareret kæmpetransport lukker omfartsvej i mange timer 
  09 februar 2016 kl. 21.07
  Dele af Tarphagevej uden om Esbjerg lukket tirsdag nat i mange timer
  En af de store omfartsveje uden om Esbjerg , Tarphagevej, blev tirsdag aften lukket mellem frakørslerne Sædding og Guldager. Årsagen er en lastvognstransport med dele til en vindmølle, som er væltet.  Årsagen er antageligt en mekanisk fejl på lastvognen. Det oplyser vagtchef Erik Lindholm, Syd- og Sønderjyllands Politi.
  Uheldet skete kort før kl. 22. Oprydningen ventes at vare mange timer. Politiet opfordrer derfor bilisterne til at finde andre veje.
  